CELEX: 62016TA0573
Language: fi
Date: 2019-07-03 00:00:00
Title: asia T-573/16: Unionin yleisen tuomioistuimen tuomio 3.7.2019 — PT v. EIP (Henkilöstö — EIP:n henkilöstö — Toimintojen järjestely — Palveluksesta vapauttaminen — Pääsy sähköpostiin ja tietoliikenneyhteyksiin — Oikeudenkäyntiä edeltänyt menettely — Tutkittavaksi ottaminen — Oikeusvarmuus — Oikeus tulla kuulluksi — Syyttömyysolettama — OLAFin lopullinen kertomus — Perusteluvelvollisuus — Vastuu — Aineellinen vahinko — Henkinen kärsimys)

2.9.2019   
            
            
               FI
            
            
               Euroopan unionin virallinen lehti
            
            
               C 295/17
            
         
      Unionin yleisen tuomioistuimen tuomio 3.7.2019 — PT v. EIP
      (asia T-573/16) (1)
      
      (Henkilöstö - EIP:n henkilöstö - Toimintojen järjestely - Palveluksesta vapauttaminen - Pääsy sähköpostiin ja tietoliikenneyhteyksiin - Oikeudenkäyntiä edeltänyt menettely - Tutkittavaksi ottaminen - Oikeusvarmuus - Oikeus tulla kuulluksi - Syyttömyysolettama - OLAFin lopullinen kertomus - Perusteluvelvollisuus - Vastuu - Aineellinen vahinko - Henkinen kärsimys)
      (2019/C 295/21)
      Oikeudenkäyntikieli: ruotsi
      
         Asianosaiset
      
      
         Kantaja: PT (edustaja: asianajaja E. Nordh)
      
         Vastaaja: Euroopan investointipankki (EIP) (asiamiehet: aluksi G. Nuvoli, E. Raimond, T. Gilliams ja G. Faedo, sitten G. Faedo ja M. Loizou, avustajinaan asianajajat M. Johansson ja B. Wägenbaur sekä barrister J. Currall)
      
         Oikeudenkäynnin kohde
      
      SEUT 270 artiklaan ja Euroopan unionin tuomioistuimen perussäännön 50 a artiklaan perustuva vaatimus yhtäältä 13.4., 12.5., 16.6. ja 20.10.2015, 6.6.2016 ja 7.2.2017 tehtyjen EIP:n päätösten, jotka koskevat kantajan palveluksesta vapauttamista, 18.6.2015 tehdyn EIP:n päätöksen estää kantajan pääsy sähköpostiin ja EIP:n tietoliikenneyhteyksiin ja EIP:n päätösten olla ilmoittamatta kantajalle tämän palkkalaskelmia ja poistaa hänen nimensä EIP:n intranetsivustolla julkaistusta organisaatiokaaviosta, kumoamiseksi ja toisaalta kantajalle väitetysti aiheutuneen vahingon korvaamiseksi.
      
         Tuomiolauselma
      
      
                  1)
               
               
                  13.4., 12.5., 16.6. ja 20.10.2015, 6.6.2016 ja 7.2.2017 tehdyt Euroopan investointipankin (EIP) päätökset PT:n palveluksesta vapauttamisesta sekä 18.6.2015 tehty EIP:n päätös PT:n pääsyn epäämisestä sähköpostiin ja EIP:n tietoliikenneyhteyksiin kumotaan.
               
            
                  2)
               
               
                  EIP velvoitetaan maksamaan PT:lle korvauksena aineettomasta vahingosta 25 000 euron summa tämän tuomion julistamispäivästä laskettavine korkoineen, jotka Euroopan keskuspankki (EIP) on vahvistanut perusrahoitusoperaatioilleen, korotettuina 3,5 prosenttiyksiköllä.
               
            
                  3)
               
               
                  Kanne hylätään muilta osin.
               
            
                  4)
               
               
                  EIP velvoitetaan korvaamaan oikeudenkäyntikulut.
               
            
         (1)  EUVL C 383, 17.10.2016 (asia on alun perin rekisteröity Euroopan unionin virkamiestuomioistuimessa asianumerolla F-150/15, ja siirretty Euroopan unionin yleiseen tuomioistuimeen 1.9.2016).